Porlak Wisata Alam Sicike cike

Porlak Wisata Alam Sicike cike ima sada porlak na adong di huta Lae Hole, Kecamatan Parbuluan, Kabupaen Dairi, Provinsi Sumatera Utara, Indonesia. Molo sian Kota Sidikalang, dao na mar 21 Kilometer, hurang lobi mar 30 menit ma leleng ni pardalanan asa sahat tu sada inganan lahot di patorus annon muse mardalan pat mar 2 satongan kilometer nai. Molo sian Kota Medan, hira hira mar 4 sahat tu 5 jom ma leleng ni pardalanan, jala di patorus ma muse mardalan pat tu Porlak on.KSDAE (21 Februari 2018). TWA Sicike-Cike Jadi Destinasi Wisata Sumatera Utara. (Diida: 21 November 2024 - 22.18)

 Tolu Tao di Bagasan 
Molo lao hita tu Porlak Wisata Alam Sicike cike on, tung lambok jala ngali do di inganan on, jala on do muse umbahen gabe bagak laho inganan pahabis tingkin sian angka ula ula siganup ari. Adong do tolu (3) tao dibagasan Porlak on, di tingki logo ari, manang di pari udan pe, dang hea tabba manang moru molo godang ni aek di bagasan tao na tolu i, jala on do umbahen gabe tongam do molo tao on di angka jolma na tinggal jolok ni porlak i, tar lumobi ma angka halak Pakpak, Dairi.Viva.co.id (09 November 2024). Danau Sicike-Cike Dairi Sumatera Utara, Tiga Danau Dalam Satu Danau Namun Tetap Tiga Danau. (Diida: 12 November 2024 - 22.27 Wib)

 Sarita Taringot tu Porlak on 
Di dok Cike cike di bahasa Pakpak, molo di bagasan Bahasa Indonesia idok ma i Rumput Ilalang. Jala Porlak on dibahen gabe sada Porlak Wisata Alam sian taon 1989, ima na di tanggal 7 buan dua na, bolak na hira hira 575 Haktar, di angka halak Pakpak mandok, luat on ma na gabe inganan haroro ni ompung si jolo jolo tubu nasida, ima Marga Silima (Marga Ujung, Marga Angkat, Marga Bintang, Marga Kudadiri dohot Marga Sinamo). Godang do boi jumpang ta angka binatang dibagasan Porlak on, songon Pidong Enggang, Ulok, Siamang, Itik na liar, anggrek Pabihiopedilum tonsum, anggrek Dendrobium cannatum, Anggrek Eria sp, Anggrek Bulbopholyum sp, Calanthe pulchara, Tahul tahul dohot angka na asing na.Mogabay (03 Juni 2023). Pesona Huta Sicike-cike. (Diida: 12 November 2024 - 22.43 Wib)

 Sampuran dohot Ingan margombar 
angka na ro tu Porlak on na mar dongan pemandu, somal na di boan do mangida sampuran na adong di porlak on, boi ma gombar gombar di piga piga inganan na adong di porlak on, alai asa boi sahat tu inganan ni Sampuran i, ingkon jolo to bolus do harangan, asa lam tabo hita mandalani angka inganan na adong di porlak on, denggan ma molo taboan angka na hombar tu pardalan na ta, songoan siallangon dohot si minumon, angka obat obatan dohot angka na asing, molo adong na aneng marborgin, boi do marborngin di boan ma tedda na. Visit Dairi. Keelokan Taman Wisata Alam Sicike-cike yang Sungguh Memikat Hati. (Diida: 12 November 2024 - 22.52 Wib)

 Na Diorai di Porlak on 
Sahat tu nuaeng, Porlak on di dok do sada inganan na tongam, angka na somal mandongani angka wisatawan (pemandu) sai tongtong do pabotohon asa mangihutton angka boa boa na dibahen nasida, on ma piga piga na diorai di porlak on, Na parjolo, majjaga Adab, alana di gijad ni parbinotoan, adong dope adab, na paduahon majjaga hata na haruar sian pamangana asa unang madok angka naso hata, na patoluhon, jala na parpudi, ima pantun.IDNTimes Sumut (01 Februari 2024). Ada Danau Keramat di Sitinjo Dairi, Ini Rute dan Pantangannya (Diida: 12 November 2024 - 23.04 Wib)

 Pranala Ruar 

 Viva.co.id
 Direktorat Jenderal Konservasi Sumber Daya Alam dan Ekosistem
 Visit Dairi

 Pustaha